ดีเดย์ 19 เม.ย.นี้ ! RS ปรับผังช่อง 8 ชู “พุทธอภิวรรณ” ดึงเรตติ้งข่าว
RS ปล่อยคลิปทีเซอร์ เปิดตัว“พุทธอภิวรรณ” ประเดิมรายการข่าวดึงเรตติ้งคนดู ดีเดย์ 19 เม.ย.นี้
RS ปรับผังช่อง 8 ชู “พุทธอภิวรรณ” ดึงเรตติ้ง “ข่าว” ดีเดย์ 19 เม.ย.นี้
5 เม.ย. 2566

ผู้สื่อข่าวรายงานว่า หลังจาก นายสุรชัย เชษฐโชติศักดิ์ หรือ “เฮียฮ้อ” ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS ออกมาโพสต์ภาพคู่กับ นายพุทธอภิวรรณ องค์พระบารมี ผู้ประกาศข่าวชื่อดัง พร้อมให้มานำทัพฝ่ายข่าวในตำแหน่ง ผู้อำนวยการข่าวช่อง 8 โดยหมายมั่นปั่นมือให้มาเรียกเรตติ้ง รวมถึงเม็ดเงินโฆษณาจากบริษัทเอเจนซี่ นั้น
ล่าสุด RS ได้ปล่อยทีเซอร์เปิดตัวผ่านช่อง 8 เปิดตัว นายพุทธอภิวรรณ กับการมารับบทบาทพิธีกรข่าว โดยจะเริ่มออนไลน์ตั้งแต่วันที่ 19 เมษายน 2566 โดยทีเซอร์ดังกล่าว ยังได้สัมภาษณ์แฟนรายการของ นายพุทธอภิวรรณ ที่กำลังรอการกลับมาทำหน้าที่รายงานข่าวอีกครั้ง
นอกจากนี้แฟนเพจเฟศบุ๊กช่อง 8 มีการโพสต์ภาพของ นายพุทธอภิวรรณ พร้อมเขียนข้อความเอาไว้ว่า “ข่าวช่อง 8 กับ พุทธ อภิวรรณ เลขที่ 27” งานนี้ทำเอาแฟนๆข่าวที่ได้เห็นภาพดังกล่าว เข้ามากดไลก์และคอมเมนต์ตั้งตารอเลย